khistorydata/jeongjo-sjw-relations huggingface dataset:
정조 10년
副修撰李殷模疏曰。伏以。天佑我宗祊。罪人斯得。誅討斯行。禍萌方熾而旋遏。國勢幾危而復安。倘非我東朝殿下。炳燭幾先。翊護聖躬。誕降半夜諺敎。昭布八方瞻聆。則國安得保有今日乎。欲報慈德。天地難名。而伏況聖孝冞隆。謙衷勉回。亟循顯揚之請。將伸模畫之忱億萬年景運。其始自今。臣民慶忭。曷有其極。二十五行刀割臣跧伏鄕廬。得聞逆變。竊附奔問之義。蒼黃入城。行將復路。而此際玉署新除。下於千萬夢想之外。華誥纔奉。庚牌踵臨。臣且惶且感。靡所容措。第念見叨之職。已有自劃之素。聖明之所悉燭。通朝之所共知。去就一節。更無可論。冒犯違傲。冞增悚懍。玆敢略入文字。附暴衷懇。伏乞天地父母。曲賜矜察。卽許鐫免。以安微分。仍令有司。治臣逋慢之罪。以肅朝綱。千萬幸甚。臣無任激切屛營之至。謹昧死以聞。答曰。省疏具悉。勿煩。
정조 10년
丙午十二月二十八日午時。上御誠正閣。右副承旨與小退。大臣入侍時。右副承旨李義行。假注書張相吾。記事官李相璜金祖淳。領議政金致仁。左議政李福源。以次進伏訖。上命書傳敎曰。政官牌招開政。又命書傳敎曰。明日由月覲門。展拜景慕宮。該房知悉。又命書榻敎曰。展拜有命。兵曹判書牌招察任。命退。諸臣以次退出。
정조 10년
丙午十二月二十八日申時。上御重熙堂。左副承旨入侍時。左副承旨趙衍德。假注書張相吾。記事官李崑秀金祖淳。稟事閣臣徐有防尹行任。以次進伏訖。上命書榻敎曰。明日出宮門路。以協陽門爲之。又命書榻敎曰。史官一員待命。騎馬一匹立之。命退。諸臣以次退出。
정조 10년
行都承旨李秉模坐。行左承旨李在學坐直。右承旨趙英鎭坐。左副承旨徐鼎修坐直。右副承旨李祖承未肅拜。同副承旨李集斗未肅拜。注書金孝建病一員未差。假注書張錫胤仕張相吾仕直。事變假注書金致正仕。
정조 10년
李在學啓曰。大司憲金頤柱。持平魚用謙未肅拜。執義李壽咸。掌令李東稷李章吾。持平朴聖集在外。監察茶時之意。敢啓。傳曰。知道。
정조 10년
以香室社稷祈穀祭受押單子。傳于李在學曰。親押。
정조 10년
徐鼎修啓曰。今日展拜時。承旨當爲備員。新除授左副承旨洪仁浩。同副承旨金載瓚。卽爲牌招。左承旨沈有鎭。所當牌招。而拘於廳規。不得請牌。何以爲之。敢稟。傳曰。昨政除拜。待漏肅謝。有甚難事。況有今日擧動。則在家待牌。尤萬萬駭然。此等懶惰之人。何責夙夜之任。竝罷職。老病之人。宜有寬恕。左承旨牌招察任。
정조 10년
李在學啓曰。新除授承旨徐鼎修洪義榮。方在罷散中。何以爲之。敢稟。傳曰。敍用。
정조 10년
以右副承旨洪義榮。同副承旨朴天衡牌不進罷職傳旨。傳于李秉模曰。許遞。前望單子入之。待下批牌招齋宿。
정조 10년
兵曹口傳政事。副司直具㢞洪明浩朴天衡。
정조 10년
李在學啓曰。尙衣提調徐有隣鄭昌順。依下敎來待矣。傳曰。明日來待。
정조 10년
以中學校授鄭大容。東學敎授李書九。南學敎授鄭致淳。西學敎授成種仁禁推傳旨。傳于李在學曰。歲除隔日。分揀。
정조 10년
以應敎申耆等。校理沈晉賢等。原任提學吳載純等上疏。傳于李在學曰。疏入雖在令前。大臣疏批旣詳言。三疏已付丙矣。二十七行刀割
정조 10년
承旨前望單子入之。李祖承李集斗落點。
정조 10년
判義禁刑曹判書前望單子入之。判義禁金鍾正。刑曹判書鄭昌順落點。
정조 10년
傳于李在學曰。兵曹參議前望單子入之。
정조 10년
兵曹參議前望單子入之。李夔落點。
정조 10년
以兩司長官望筒。傳于李在學曰。前望單子入之。
정조 10년
兩司長官前望單子入之。大司憲李亨逵。大司諫尹勉升落點。
정조 10년
傳于徐鼎修曰。新除授臺諫牌招。
정조 10년
徐鼎修啓曰。今日展拜。承旨不可不備員。未差之代。政官牌招開政差出。待下批仍卽牌招。何如。傳曰。允。
정조 10년
傳于徐鼎修曰。有情勢實病及未肅拜諸臺。竝許遞。今日政差出。
정조 10년
有政。吏批。判書尹蓍東進。參判金憙疏批未下。參議李時秀進。行都承旨李秉模進。以李在學趙英鎭朴天衡爲承旨。沈銖爲持平。金鎔爲正言。宋載經爲右尹。金峙默爲戶曹參議。趙瑍爲同義禁。李𡊠爲知義禁。宋翼孝爲兵曹正郞。金錫權爲奉常主簿。金獻祚爲社稷令。養賢主簿單文光瑞。直長單李錫垕。奉事單金致正。
정조 10년
再政。以李秉模爲都承旨。柳誼爲兵曹參議。李夔爲參知。社稷令金獻祚。儀賓都事鄭國仁相換。蔡弘履爲禮曹參判。工曹參判金憙仍任事。承傳三度。以申益彬爲兵曹參判。
정조 10년
兵批。判書金履素進。參判申益彬病。參議柳誼入直進。參知李夔未肅拜。左副承旨徐鼎修進。以洪良浩爲都摠管。尹師國尹承烈蔡弘履爲副摠管。韓聖養爲兼司僕將。孟至大爲曹司五衛將。曺允大爲文兼。洪繼哲爲中樞都事。鄭慶龍爲武兼。副護軍李思曾。副司直鄭昌聖蔡弘履金頤柱李謙彬奇彦鼎韓致應魚用謙玄重祚。副司果朴基正沈能翼。再度。以李邦祜爲平南萬戶。
정조 10년
以寶劍望筒。傳于李在學曰。懸頉及差祭摠管許遞。與未差之代。今日政。以在京無故人差出。
정조 10년
徐鼎修。以兵曹言啓曰。來正月初一日社稷祈穀祭動駕時。本曹堂上一員。當爲守宮。一員侍衛。一員導駕。而參判未差。其代。令政院稟旨擧行。待下批牌招。以爲備員進參之地。何如。傳曰。今日政差出。
정조 10년
以校理沈晉賢。副校理趙弘鎭。修撰李書九牌不進罷職傳旨。傳于徐鼎修曰。只推。
정조 10년
傳于李在學曰。禮兵換房。
정조 10년
傳于李在學曰。軍士房承旨入侍。
정조 10년
以平安兵使狀啓。別武士馬兵都試當年條勿施事。傳于李在學曰。合設於來年事。回諭。
정조 10년
以馬思人囚單子。傳于李在學曰。分揀放送。
정조 10년
徐鼎修。以吏曹言啓曰。今此各陵正朝祭獻官。侍從堂上塡差矣。時無職名人員。令該曹口傳付軍職。何如。傳曰。允。
정조 10년
李在學。以景慕宮郞廳。以都提調意啓曰。本宮御覽植本帖子。每四季朔修整以入矣。今季朔則別無生枯之可以修整者。故御覽帖子。不得請出之意敢啓。傳曰。知道。
정조 10년
李在學。以賑恤廳言啓曰。今年內。貧寒宗室子女葬時顧恤數。別單書入之意。敢啓。傳曰。知道。
정조 10년
李在學。以王大妃殿加上尊號都監郞廳。以都提調意啓曰。玉寶篆文書寫官議政府領議政金致仁。旣已書出。依下敎除草圖書看品。直爲入刻之意。敢啓。傳曰。知道。
정조 10년
李在學。以王大妃殿加上尊號都監郞廳。以都提調意啓曰。玉冊文書寫官領敦寧府事洪樂性。旣已書出。依下敎除草圖書看品。卽爲入刻之意。敢啓。傳曰。知道。
정조 10년
李在學。以王大妃殿加上尊號都監郞廳。以都提調意啓曰。冊寶函樻所用。前以縀品爲之者。以紬代用事。命下矣。今方依下敎擧行。而至於玉冊隔襦袱衣匣。則若非體質堅厚之品。不可造成。故自前元無以紬代用之例。此則依前以廣織貢縀入用。何如。傳曰。旣有慈敎。以紬品間隔綿子用之。自可敦實。依此知悉擧行。可也。
정조 10년
李在學。以禮曹言啓曰。傳曰。上號日外殿親上冊寶當如儀。而自內行禮。則親進致詞箋文及內外命婦行禮。竝除之事。命下矣。自內行禮時。致仕箋文親進等節。旣有除之之命。致詞箋文表裏。外殿冊寶親上時。亦爲同時擧行乎。敢稟。傳曰。依此爲之。
정조 10년
徐鼎修。以王大妃殿加上尊號都監郞廳。以都提調意啓曰。本都監別看役。以前五衛將尹東瑀。前僉使姜世重差定。使之看役。何如。傳曰。允。
정조 10년
李在學。以吏曹言啓曰。逆賊湛絶其屬籍。追奪官爵事。擧條。啓下矣。所授告身收來燒火之意。敢啓。傳曰。知道。
정조 10년
徐鼎修。以刑曹言啓曰。寧鎭移送捕廳事。命下矣。依傳敎。罪人寧鎭。卽爲移送捕盜廳之意。敢啓。傳曰。知道。
정조 10년
徐鼎修。以兵曹言啓曰。來丁未年各處頒給信漢符別單及文宰二品以上武臣蔭官曾經摠管人員章標頒給別單。修正以入之意。敢啓。傳曰。知道。
정조 10년
徐鼎修。以訓鍊都監言啓曰。今十二月二十九日三十日。至年終放砲時。次知將官將校及兼別破陣容貌年歲器械。竝別單書入之意。敢啓。傳曰。知道。
정조 10년
李在學。以訓鍊都監言啓曰。本局諸將官。自今年正月至十二月。射講居首人。依例別單書入之意。敢啓。傳曰。知道。
정조 10년
徐鼎修。以御營廳言啓曰。今十二月二十九日景慕宮展拜時。依兵曹節目。集春營入直軍二十名。領軍把摠曺夏彬。哨官崔鳳興率領。月覲門左邊設布帳外排立。東營入直軍三十名。入直把摠李燁。哨官河龍珠率領。宮大門外把守。而竝待標信出用。解嚴後。還入直間。集春營哨官趙學枋。東營哨官方處行。代直之意。敢啓。傳曰。知道。
정조 10년
徐鼎修。以左右捕盜廳言啓曰。自禁衛營移來罪人善德。嚴囚左捕廳之意。敢啓。傳曰。知道。
정조 10년
領中樞府事鄭存謙。行判中樞府事徐命善。領敦寧府事洪樂性箚曰。伏以。十二行刀割臣等治箚入寫之際。伏聞金吾吏來傳之言。特命入直都事。押領兩鞫囚。留門出送云。臣等姑不見文跡。此言果未知信。然而臺啓未停之前。雖尋常輕罪。尙不得發配。況關係惡逆之鞫囚乎。鞫囚尙不得移送於捕廳。況移送縣獄乎。四百年王府關石。其將自此蕩然。殿下何不深憂遠慮。乃有此非常之擧也。臣等忽聞此報。瞠然驚惑。敢於已成之箚。附陳收還之請。惟聖明垂察焉。取進止。答曰。省箚具悉。卿等之懇。一行五字刀割宇鎭決配。亦無入直都事押去之事矣。仍傳曰。此批答。遣史官傳諭。
정조 10년
判義禁金種正疏曰。伏以。惟天惟祖宗。默垂眷祐。慈敎誕發。罪人斯得。天討亟行。王室復安。聖孝冞篤於揄揚。慈心克回於撝謙。進箋之盛禮載擧。上冊之吉日已涓。臣民慶忭。曷有其極。仍伏念臣。以僇廢之蹤。猥荷生成之渥。前後甄錄。曲費恩私。雨露若偏於一身。頂踵皆歸於造化。今此金吾除命。又下千萬夢寐之外。臣驚惶感激。五內失守。宜卽章皇出肅。以伸叨謝之忱。而第臣於年前。忝叨見任。奉職無狀。自速罪戾。臺評峻發。聲討甚嚴。至今追思。惶懍猶切。何敢憑恃寵靈。重蹈僨敗之地。以益其無忌憚之誅哉。天牌儼辱。承膺無路。走伏闕下。冒控危懇。伏乞聖明。俯賜諒察。亟加鐫削。以安微分。十二行刀割至於宇鎭之妖慝。略已輸款。以謙之凶獰逆節已露。而不加嚴覈。或徑先酌處。或但施本律者。治逆之疎謬。莫此爲甚。亟命還囚王獄。仍加鞫問。斷不可已。竝乞深留聖意。俾獄體稍重也。臣無任云云。答曰。省疏具悉。卿其勿辭行公。
정조 10년
丙午十二月二十九日辰時。上詣景慕宮展拜時。行都承旨具㢞。右承旨李亨元。右副承旨趙衍德。假注書張錫胤張相吾。記事官李相璜金祖淳。閣臣尹行任隨駕。上具翼善冠黑圓領袍。乘輿出宣化門。承史閣臣及一提學金鍾秀。二提學李性源。兵曹判書金履素。以次侍立。上謂鍾秀曰。何爲至今不爲下鄕耶。鍾秀曰。有稟達事。不得出去。而伏聞昨夜下敎。則切不勝驚惶之至。命令出納。政院之所當擧行。而潛使一介史官。暮夜頒布者。處分之乖當。莫甚於此。上曰。於古亦有如此等事。漢之梁獄是已。今者遣史官。使都事讀諭傳敎。卽爲押去。何以謂之乖當。鍾秀曰。臣按獄時。宇鎭於平問之下。尙且吐露情節。若更下一杖。則想必一一承款矣。有隣曰。此與梁王獄事有異。如此獄事。何可輕處乎。昨夜所下密旨。臣等決難奉承矣。伏望還收焉。上曰。密旨頒布例如是矣。鍾秀曰。罪人發捕時密旨則雖如此。而至於此事。則與發捕時密旨有異矣。性源曰。此等事。所當自政院頒布者也。何爲以密旨擧行乎。亨元曰。此獄何可與梁獄比論乎。如此凶賊。決不可如此處之矣。五行刀割履素曰。一行刀割以宇鎭事言之。不可如是酌處矣。上曰。渠之罪犯。雖無可恕。而特以院相年老。故今此處分。不害爲敬大臣之道矣。鍾秀曰。敬大臣之敎。恐不必襯當矣。大臣之無罪者。則敬之。可也。而如此大慝。豈可與無罪大臣循例敬待者比論乎。履素曰。今番押去都事。不可無罪。上曰。予之所使。何用罪爲。鍾秀曰。都事受罪後。庶可無後弊矣。上曰。今番逆變。可謂前後所無之事也。後豈有此等之弊乎。亨元曰。罪關宗社之賊。決不可一刻假息。終當一番般問。期於得情。而恐合獄體矣。鍾秀曰。夜下傳敎。若不還收。則安知後日。亦豈無如此之變乎。上曰。卿之情理。亦難久滯京邸。斯速下去。好矣。日色向。展拜時刻。不可稽緩。卿等止之。仍出建陽門外。命書下敎曰。左承旨許遞。前望單子入之。待下批牌招察任。由日瞻門。至景慕宮入齋殿。展拜時至。上仍具翼善冠黑圓領袍。詣版位行再拜禮。仍奉審廟內。還宮時至。上仍具翼善冠黑圓領袍。乘輿由月覲門。至賓陽門。還宮問安後。諸臣退去。
정조 10년
丙午十二月二十九日午時。上御重熙堂。右承旨入侍時。右承旨趙衍德。假注書張相吾。記事官李相璜金祖淳。閣臣尹行任。以次進伏訖。上曰。藥房提調持湯劑入侍。賤臣承命出。與提調徐有隣偕入進伏。新除授兩司長官牌招事。出榻敎承旨前望單子入之。待下批牌招察任事。出榻敎上命書傳敎曰。度支擧行。何等緊重。而計其程道。雖似無怪。若能星夜疾馳。豈如是遲滯。戶曹判書趙㻐處。令廟堂嚴飭。使之斯速還朝肅命。又命書傳敎曰。聞方引義。都監事可悶。吏曹參判金憙。本職許遞。仍任前職。牌招仕進。又命書傳敎曰。判義禁時帶提調。刑判未肅拜。竝許遞。前望單子入之。待下批牌招察任。又命書傳敎曰。非繳還非覆逆。院議諸承旨竝遞差。今日政。以在京無故人差出。待下批牌招察任。又命書傳敎曰。自今二十九日。至來初三日。各司藏牌。又命書傳敎曰。自今日當淸齋。今日政新除授社稷令。他司相換。命退。諸臣以次退出。
정조 10년
丙午十二月二十九日酉時。上御重熙堂。軍士房承旨入侍時。左副承旨徐鼎修。假注書張相吾。記事官李相璜金祖淳。稟事閣臣尹行任。以次進伏訖。上命書傳敎曰。再明日眞殿行禮時齋宿處所依例爲之。侍衛軍兵。亦令參考前例磨鍊。時刻以申後爲之。又命書榻敎曰。新除授承旨中。罷散人敍用。又命書榻敎曰。留院公事入之。又命書傳敎曰。捕廳囚朴師寔。渠兄與吳渻。抵死結舌。雖至徑斃。渠則決不可白放。遠島爲奴。今夜內押送。仍令配所地方道伯。親執加刑發配事分付。命退。承史以次退出。
정조 10년
行都承旨李秉模齋宿。行左承旨李在學齋宿。右承旨趙英鎭齋直。左副承旨徐鼎修齋直。右副承旨洪仁浩齋宿。同副承旨金載瓚齋宿。注書金孝建病一員未差。假注書張錫胤齋宿李德鉉齋宿。事變假注書金致正仕。
정조 10년
大殿。王大妃殿惠慶宮中宮殿。奎章閣政院朝廷二品以上六曹堂上兩司長官單子問安。答曰。知道。
정조 10년
上詣摛文院。入堂內後。奎章閣政院藥房口傳問安。答曰。知道。
정조 10년
眞殿展拜罷後。奎章閣政院玉堂藥房口傳問安。答曰。知道。
정조 10년
李在學啓曰。卽者校理李百亨。副修撰申馥謂有情勢。陳疏徑出。原疏纔已退却矣。所當直捧禁推傳旨。而此與無端徑出有異。推考警責。仍卽牌招入直。何如。傳曰。允。
정조 10년
李在學啓曰。摠戎中軍。未差之代。今過三日。尙不出代。事甚未安。當該兼摠戎使。依定式推考警責。何如。傳曰。允。
정조 10년
李在學啓曰。判義禁金鍾正。旣呈肅拜單子。不爲入來。事甚未安。推考警責。何如。傳曰。允。
정조 10년
徐鼎修啓曰。尙衣提調徐有隣鄭昌順。依下敎來待矣。傳曰。入侍。
정조 10년
以右副承旨李祖承。同副承旨李集斗牌不進罷職傳旨。傳于李秉模曰。只推。更爲牌招。
정조 10년
趙英鎭啓曰。明日動駕時。漢城府堂上。當爲導駕。而判尹李在協親祭薦俎官進。左尹未差。右尹宋載經未肅拜。卽爲牌招。以爲進參之地。何如。傳曰。允。判尹許遞。與左尹未差之代。政官牌招開政差出。待下批一體牌招。
정조 10년
李在學啓曰。校理李百亨。副修撰申馥牌不進罷職傳旨今方捧入。而玉堂上下番俱空。已至經宿。事甚未安。應敎申耆。副校理趙弘鎭。修撰李書九。副修撰李殷模。竝卽牌招。今日政新除授玉堂。竝待下批牌招。以爲推移入直之地。何如。傳曰。允。
정조 10년
有政。吏批。判書尹蓍東進。參判未差。參議李時秀進。左承旨李在學進。以李義行爲大司諫。沈埉爲正言。鄭萬始爲校理。李顯靖爲修撰。鄭昌聖爲判敦寧。徐有寧爲判尹。金頤柱爲左尹。李集斗爲禮曹參議。鄭昌聖爲分內醫提調。丁載運爲禁府都事。禁府都事任好常。北部都事李鍾淑相換。
정조 10년
兵批。判書金履素進。參判申益彬病。參議柳誼進。參知李夔差祭。承旨徐鼎修進。副司直單鄭好仁黃昇源沈有鎭李亨元趙衍德。副司果單鄭萬始尹序東。
정조 10년
承旨前望單子入之。黃昇源洪明浩落點。
정조 10년
李秉模啓曰。今日齋宿。承旨當爲備員。而新除授承旨黃昇源洪明浩。俱以祭官。受香出去。何以爲之。敢稟。傳曰。許遞。前望單子入之。待下批牌招察任。
정조 10년
承旨前望單子入之。李泰永朴天衡落點。
정조 10년
李秉模啓曰。今日齋宿。承旨當爲備員。而新除授承旨李泰永朴天衡。俱以祭官受香出去。何以爲之。敢稟。傳曰。許遞。前望單子入之。待下批牌招察任。
정조 10년
承旨前望單子入之。洪仁浩。金載瓚落點。
정조 10년
李秉模啓曰。新除授承旨洪仁浩金載瓚。方在罷職中。何以爲之。取稟。傳曰。敍用。
정조 10년
以校理李百亨。副修撰申馥牌不進罷職傳旨。傳于徐鼎修曰。只推。
정조 10년
徐鼎修啓曰。校理李百亨。副修撰申馥。旣有只推之命。一體牌招。何如。傳曰。允。
정조 10년
假注書張相吾改差。代以李德鉉爲假注書。
정조 10년
以都摠府摛文院齋宿時寶釰望筒。傳于李在學曰。差祭及懸頉摠管許遞。前望單子入之。待下批牌招察任。
정조 10년
摠管前望單子入之。都摠管尹坊。副摠管洪秀輔李明運落點。
정조 10년
以兵曹摛文院齋宿時侍衛節目。傳于李在學曰。挾輦軍以入直磨鍊。出番軍勿爲待令。此後除夕日齋宿。依此爲之。槍劍軍今日使用。明日勿爲待令事分付。
정조 10년
徐鼎修啓曰。明日動駕。兩司侍臣。不可不備員。除在外未署經外。持平沈銖。正言沈埉。竝卽牌招。以爲淸齋進參之地。何如。傳曰。允。
정조 10년
以應敎申耆牌不進罷職傳旨。傳于李在學曰。許遞。令該曹口傳付軍職。使之仕進。
정조 10년
五行刀割兵曹。以李漢泰爲摠戎中軍。
정조 10년
李秉模。以吏曹言啓曰。今此孝昌墓朔祭及正朝祭獻官。前承旨洪義榮塡差。而時無職名。令該曹口傳付軍職。何如。傳曰。允。
정조 10년
李在學。以行大司成言啓曰。當年條太學準圓點生進。依定式別單書入之意。敢啓。傳曰。知道。
정조 10년
李在學。以訓鍊都監言啓曰。本局從事官鄭大容。奎章閣齋宿具膺。上號都監郞廳除本仕。尹達東李宅源。俱爲差祭。今日省記。無以推移。依例以把摠代直之意。敢啓。傳曰。知道。
정조 10년
李在學。以訓鍊都監言啓曰。來正月初一日社稷擧動時。內外營及各營入直馬步軍。各留十名出用事。自兵曹節目。啓下矣。金虎門軍一百名。弘化門軍一百名。廣智營軍五十名。南營馬軍五十名。北營標下軍四十名。軍餉色軍二十名。各留十名。待標信竝皆除出。各其將官率領付陣。還宮後還入直所。而宮墻外巡邏。無以分排。新營下都監守直軍中。推移行巡之意。敢啓。傳曰。知道。
정조 10년
李在學。以禁衛營言啓曰。本營諸將官。今年射講居首人。依例別單書入之意。敢啓。傳曰。知道。
정조 10년
李在學。以禁衛營言啓曰。來正月初一日社稷擧動時。依兵曹節目。銅龍門入直鄕軍一百十四名內。建陽銅龍等門。各留十名。西營入直鄕軍四十名。新營入直騎士二十五人。京標下軍二十八名。鄕軍五十二名內。各留十名。元入直將官率領仍直。其餘馬步軍兵。各該將官領赴訓鍊都監都領陣。而銅龍門西營兩處入直軍兵及新營入直騎士。竝待標信出用。初二日還宮後還入直。西營入直軍三十名。旣已出用。則當夜宮墻外巡邏。以所餘十名。勢難分排。出番鄕軍二十名添入。使之合力警巡之意。敢啓。傳曰。知道。
정조 10년
李在學。以御營廳言啓曰。來正月初一日。社稷擧動時。依兵曹啓下節目。東營集春營入直鄕軍合一哨內。各留十名。實八十五名。騎士二十五人內。除留十人。番將李明奎領率代直。實十五人。新營入直鄕軍一哨內。除留十名。實九十九名。各其元入直將官。領赴訓鍊都監都領陣。東營集春營入直馬步軍兵。待標信出用。還宮後竝還入直。而當夜宮墻外巡邏。以十名勢難擧行。出番鄕軍各二十名。添入於東營集春營。哨官崔鳳興方處行。率領代直。使之分更警巡之意。敢啓。傳曰。知道。
정조 10년
李在學。以義禁府言啓曰。明日擧動時大駕。各差備都事。當爲備員。都事金獻祚遷轉之代。令該曹口傳差出。出使都事任好常。亦令該曹口傳相換。以爲分排之地。何如。傳曰。允。
정조 10년
李在學。以左右捕盜廳言啓曰。因傳敎。罪人寧鎭。出付捕校處。押送全羅監營之意。敢啓。傳曰。知道。
정조 10년
李在學。以左右捕盜廳言啓曰。依下敎。罪人朴師寔。出付捕校。定配次。出送西小門外之意。敢啓。傳曰。知道。
정조 10년
李在學。以刑曹言啓曰。捕廳囚朴師寔遠島爲奴。今夜內押送。仍令配所地方道伯。親執加刑。發配事。命下矣。罪人朴師寔。全羅道興陽縣蛇渡爲奴。定配所卽爲押送。而令該道道臣。親執加刑後。押送配所事。發關分付之意。敢啓。傳曰。知道。
정조 10년
丙午十二月三十日巳時。上御誠正閣。左承旨與尙衣提調。同爲入侍時。左承旨李在學。假注書張錫胤。記事官李相璜金祖淳。一提調徐有隣。二提調鄭昌順。以次進伏訖。上曰。承旨前望單子入之。賤臣承命出。持前望單子入伏。上曰。一二提調先退。上曰。以金頤柱洪明浩爲承旨事頒布。賤臣承命出傳。仍命退。諸臣以次退出。
정조 10년
丙午十二月三十日午時。上御重熙堂。禮房承旨入侍時。左副承旨徐鼎修。假注書張相吾。記事官李相璜金祖淳。稟事閣臣鄭東浚徐龍輔李崑秀尹行任。以次進伏訖。上曰。都承旨馳詣宗廟。永禧殿奉審事。賤臣承命出傳。還入進伏。上曰。兼春秋入侍。賤臣承命出。與兼春秋金健修偕入進伏。命退。諸臣以次退出。
정조 11년
行都承旨具㢞隨駕宿行左承旨李在學隨駕宿右承旨趙英鎭隨駕宿左副承旨徐鼎修隨駕宿右副承旨洪仁浩隨駕直同副承旨金載瓚隨駕宿注書金孝建病一員未差假注書張錫胤隨駕宿李德鉉隨駕直事變假注書金致正守宮直
정조 11년
大殿王大妃殿惠慶宮中宮殿奎章閣政院玉堂朝廷二品以上六曹堂上單子問安答曰知道
정조 11년
大駕詣社稷入齋室後奎章閣政院玉堂藥房口傳問安答曰知道
정조 11년
王大妃殿惠慶宮遣承旨問安答曰知道
정조 11년
李在學啓曰今日大駕詣社稷後王大妃殿惠慶宮問安何承旨進去乎敢稟傳曰右承旨進去
정조 11년
李在學啓曰司僕寺內乘來言捲簾毛帳取稟傳曰捲三面
정조 11년
傳于李在學曰都承旨入侍
정조 11년
傳于李在學曰禮房承旨入侍
정조 11년
傳于李在學曰戶房承旨與貢市堂上入侍
정조 11년
都承旨前望單子入之具㢞落點
정조 11년
吏曹口傳政事以李聖圭爲工曹參判李命植爲平市提調
정조 11년
徐鼎修以王大妃殿加上尊號都監都提調言啓曰本都監堂上金憙罷職代行工曹判書金鍾秀差下令政院催促上來使之察任何如傳曰判書在外情理勢難許久離捨以參判差下可也
정조 11년
李在學以奎章閣言啓曰奉謨堂每年孟春孟秋涓吉展拜事載在閣志矣今春展拜吉日以何間推擇乎敢稟傳曰以旬前擇入
정조 11년
徐鼎修以禮曹言啓曰太廟歲首展謁吉日以何間推擇乎敢稟傳曰以旬前擇入
정조 11년
徐鼎修以禮曹言啓曰永禧殿展謁非酌獻禮年次則每於歲首太廟展謁時一體展謁事曾有定式矣今番則何以爲之乎敢稟傳曰依例磨鍊
정조 11년
徐鼎修以禮曹言啓曰景慕宮展拜每於孟春孟秋取稟事定式矣今番展拜吉日以何間推擇乎敢稟傳曰以旬前擇入
정조 11년
徐鼎修以禮曹言啓曰太廟展謁以旬前擇入永禧殿展謁依例磨鍊景慕宮展拜以旬前擇入事命下矣卽令日官推擇則今正月初三日初四日俱有拘忌初五日春享大祭齋戒相値初六日冊寶內入相値初七日吉初八日上尊號相値初九日拘忌初十日爲吉云以何日定行乎敢稟傳曰以初六日爲之
정조 11년
徐鼎修以禮曹言啓曰每年親耕歲首以稟事曾已定式矣今正月十八日先農祭親行及親耕等節何以爲之乎敢稟傳曰攝儀
정조 11년
徐鼎修以禮曹言啓曰今此正朝陳賀時諸道所封箋文中伊川府使李儒敬雖非應對官以別軍職封箋而慶尙左兵使姜五成以應封官兼別軍職故各爲封箋矣一體看品捧入之意敢啓傳曰知道
정조 11년
徐鼎修以禮曹言啓曰製述文臣年滿五十一歲人員專經文臣年滿四十一歲人員竝依前例減下後別單書入而御覽官案亦爲改修正以入之意敢啓傳曰知道
정조 11년
李在學以兵曹言啓曰今正月初五日仁政門百官朝參日次而春享大祭齋戒相値當月十一日二十一日二十五日皆是應行之日以何日定行乎敢稟傳曰以十一日爲之
정조 11년
李在學以禁衛營言啓曰依傳敎番鄕軍五十名添入於建陽門元入直將官率領守直而還宮後替直之意敢啓傳曰知道
정조 11년
親行社稷祈穀大祭祭報付亞獻官右議政金熤終獻官錦城尉朴明源進幣爵酒官吏曹判書尹蓍東奠幣爵酒官吏曹參議李時秀薦俎官判尹李在協禮儀使禮曹判書李命植典祀官奉常正柳匡天壇司令鄭繼忠壇上執禮行副司直李集斗壇下執禮副司果鄭萬始第一位執尊副司果李太亨第二位執尊副司果李翼晉第三位執尊副司果洪樂恒第四位執尊副修撰申馥第一位大祝直閣鄭大容第二位大祝副司果成㮔仁第三位大祝原任待敎李崑秀第四位大祝待敎尹行任第一位祝史副司果尹序東第二位祝史校理李百亨第三位祝史副司果洪義浩第四位祝史正言朴基正第一位齋郞副司果朴宗正第二位齋郞副司果金載翼等三位齋郞副司果沈銖第四位齋郞副司果鄭晩錫第一位捧俎官戶曹佐郞金在淳副司果李廷恢漢城判官李敦源第二位捧俎官司䆃僉正洪秉文工曹佐郞徐有容掌樂主簿兪彦錥第三位捧俎官軍資判官趙廷獻敦寧主簿金晩淳司僕主簿尹應烈第四位捧俎官軍資主簿吳彦謨尙衣主簿尹行醇漢城主簿沈公權盥洗位兵曹正郞宋翼孝禮曹佐郞李得休爵洗位副司果魚用謙典籍鄭允中亞終獻盥洗位典籍南基正典牲主簿朴宗榦協律郞掌樂正尹在醇贊者引儀崔慶鎭任藗謁者兼引儀李嗣萬鄭熙濟贊引假引儀許㬘李師益祭監監察柳光澺李一源
정조 11년
丁未正月初一日辰時上詣社稷祈穀大祭入侍時行都承旨李秉模行左承旨李在學右承旨趙英鎭左副承旨徐鼎修右副承旨洪仁浩同副承旨金載瓚假注書張錫胤李德鉉記事官李相璜金祖淳原任提學李性源待敎尹行任以次侍立訖上具翼善冠無揚黑團領袍乘輿出協陽門命侍衛軍兵毛具至降輿所左通禮跪啓請降輿上降輿卽座香室官奉香祝以授鼎修鼎修跪進上親押訖兵曹判書金履素曰今此社稷親祭時前後廂以內外營及各營入直馬步軍各留十名禁軍入直八十人隨駕矣經宿動駕時宿衛軍兵之除留十名入直禁軍之多數出用事甚疎虞竝以他軍充數入直事分付各該營何如上曰出番禁衛軍五十名添入建陽門入直可也出擧條左通禮啓請乘輿上乘輿至降輿所左通禮啓請降輿乘輦上降輿乘輦命書傳敎曰道中駐輦以召見貢市人旣有下敎而該署提調尙不待令事極駭然平市提調金憙罷職至侍臣上馬所贊儀傳唱侍臣上馬之際多有做錯上曰當該廳薦贊儀事過後拿處出榻敎命尤甚邑戶長進前各陳邑名次問年事訖上曰分付禮曹今日內尺文出給使之趁卽下去命書傳敎曰身爲一院之長不能申飭院隷其敢曰不知都承旨李秉模罷職都承旨前望單子入之待下批牌招左通禮啓請進發駕至鍾街命貢市堂上徐有隣曰歲初動駕專爲民事化當自近而遠有都下百姓然後他可說也如有弊瘼令貢市人各陳而皆以原情捧入未及原情者使之口達貢市堂上書以某事某事以爲考閱之地可也仍命貢市人所問弊瘼就議大臣草記稟處駕至社禝大門外左通禮啓請降輦乘輿上降輦乘輿左右通禮前導由東門入至神門外左通禮跪啓請降輿上降輿步過前路左通禮啓請乘輿上乘輿左右通禮前導入大次省牲器時至左通禮跪啓請外辦上改具遠遊冠絳紗袍以出左右通禮前導至西門外左通禮啓請執圭㢞跪進圭上執圭陞自北階詣省牲位視滌濯上還出西門外詣省牲位省性訖上還至大次前釋圭入大次三更五點左通禮詣大次前啓請外辦上具冕服以出禮儀使禮曹判書李命植導上至西門外禮儀使跪啓請執圭㢞跪進圭上執圭禮儀使導上入自正門詣版位南向立禮儀使啓曰有司謹具請行事作順安之樂烈文之舞樂七成禮儀使啓請鞠躬四拜興平身上鞠躬四拜興平身樂八成工戛敔樂止禮儀使導上詣盥洗位南向立禮儀使啓請搢圭㢞跪取匜興沃水在學跪取槃承水上盥手㢞取巾於篚以進上帨手訖禮儀使啓請執圭上執圭禮儀使導上詣國社壇陞自北階作肅安之樂烈文之舞禮儀使導上詣國社神位前南向立禮儀使啓請跪搢圭上跪搢圭㢞捧香臺在學捧香爐跪進禮儀使啓請三上香上三上香在學奠爐于神位前禮儀使啓請執幣獻幣上執幣獻幣以幣授奠幣爵酒官奠于神位前禮儀使啓請執圭俯伏興平身上執圭俯伏興平身禮儀使導上詣后土氏神位前西向立禮儀使啓請跪搢圭上跪搢圭㢞捧香臺在學捧香爐跪進禮儀使啓請三上香上三上香在學奠爐于神位前禮儀使啓請執圭獻幣上執圭獻幣以幣授奠幣爵酒官奠于神位前禮儀使啓請執圭俯伏興平身上俯伏興平身禮儀使導上降自北陛詣國社壇搢圭上香奠幣竝如上儀禮儀使導上詣國社尊所東向立登歌作壽安之樂烈文之舞禮儀使導上陞自北陞詣神位前南向立禮儀使啓請跪搢圭上跪搢圭禮儀使啓請執爵獻爵上執爵獻爵以爵授奠幣爵酒官奠于神位前禮儀使啓請執圭俯伏興少退南向跪上執圭俯伏興少退南向跪樂止大祝進神位之右西向跪讀祝文訖樂作禮儀使啓請俯伏興平身上俯伏興平身樂止禮儀使導上降自北陛詣后土氏尊所東向立樂作禮儀使導上陞自北陛詣神位前西向立禮儀使啓請跪搢圭上跪搢圭禮儀使啓請執爵獻爵上執爵獻爵以爵授奠幣爵酒官奠于神位前禮儀使啓請執圭俯伏興少退西向跪上執圭俯伏興少退西向跪樂止大祝進神位之右北向跪讀祝文訖樂作禮儀使啓請俯伏興平身上俯伏興平身樂止禮儀使導上降自北陛詣國稷壇陞獻竝如上儀訖禮儀使導上降自北陛復作文舞退武舞進軒架作舒安之樂禮儀使啓請入小次亞獻終獻竝如儀訖禮儀使啓請出次上出次禮儀使啓請執圭㢞跪進圭上執圭禮儀使導上陞自北陛詣飮福位南向立啓請搢主上跪搢圭禮儀使啓請受爵上受爵飮訖禮儀使啓請受俎上受俎以授㢞禮儀使啓請執圭俯伏興平身上俯伏興平身禮儀使導上降復位啓請鞠躬四拜興平身上鞠躬四拜興平身訖諸大祝進撤籩豆登歌作雍安之樂徹訖作順安之樂禮儀使啓請鞠躬四拜興平身上鞠躬四拜興平身樂一成止禮儀使導上詣望燎位北向立大祝取祝幣詣望燎位以幣焚於爐以祝瘞於坎訖禮儀使跪啓禮畢導上出西門啓請釋圭上釋圭㢞跪受圭禮儀使導上還大次命都承旨入侍㢞進伏上命書傳敎曰豳風七月之詩卽一勸農之書也自擧趾饁畝至納榢稱觥盡出田野間始終光景要之全篇立意無出備豫二字予於御極以後敬遵列朝故事每當歲時輒降綸音今雖爲說無踰於前而常行之擧不可以應文闕之更將備豫之意申誦之欽哉毋怠大抵豫則立有備無患豐歉豈但在歲在人服力之勤懶種乏何以始播糧絶何以勤作農牛助不給田器補不足使耘耔灌漑毋失其時則天其不遺吾民貽我來牟降康之祥如執左契玆豈非修人事以作天休者哉然蚩蚩者氓不識不知不有蕫勸罔成厥功此又豈非長吏之責乎今以月正元日躬執圭幣將祈穀于社稷玆擧也亦歲以爲常將事之夕一心耿耿又此秉燭播告凡我方伯守令須各勉㫋以體予爲民重農之至意事分付下諭于八道兩都還宮時至左通禮詣大次前啓請外辦上改具翼善冠無揚黑團領袍以出左通禮啓請乘輿上乘輿左右通禮前導至大門外跪啓請降輿乘輦上降輿乘輦自敦化門由協陽門還內諸臣以次退出
정조 11년
行都承旨具㢞坐行左承旨李在學坐右承旨洪仁浩坐左副承旨趙衍德坐直右副承旨金魯淳未肅拜同副承旨洪義榮坐直注書金孝建病一員未差假注書張錫胤仕李德鉉仕直事變假注書金致正仕
정조 11년
具㢞啓曰禮曹參判蔡弘履除拜後過三日不爲出肅依定式推考警責仍卽牌招察任何如傳曰允
정조 11년
洪仁浩啓曰卽者校理鄭萬始以其親病陳疏經出原疏纔已捧入矣所當直捧禁推傳旨而此與無端經出有異推考警責何如傳曰允
정조 11년
傳于洪義榮曰旣承慈敎今番上號時依丙子壬辰年例勿設補階板事分付該曹
정조 11년
具㢞啓曰吏曹假郞廳來言老職加資下批政事取稟傳曰明日爲之
정조 11년
傳于洪義榮曰禮房承旨入侍
정조 11년
兵曹口傳政事副司直單鄭昌順金載瓚
정조 11년
兵曹口傳政事知事蔡濟恭
정조 11년
傳于金魯淳曰前平安兵使納符留待
정조 11년
以江華留守趙鼎鎭上疏傳于洪義榮曰還下送
정조 11년
承旨前望單子入之趙衍德洪義榮落點
정조 11년
承旨前望單子入之金魯淳落點
정조 11년
金魯淳以王大妃殿加上尊號都監都提調言啓曰本都監堂上工曹參判李聖圭今日不爲出肅仕進令政院稟旨牌招卽爲察任何如傳曰允
정조 11년
趙衍德以弘文館言啓曰新除授修撰李顯靖時在慶尙道安東地經筵入番事緊請斯速乘馹上來事下諭傳曰依啓
정조 11년
金魯淳以兵曹言啓曰今正月初六日大駕詣宗廟展謁詣永禧殿謁詣景慕宮展拜時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰以步軍十哨馬軍三哨爲先後廂禁軍三番隨駕禁御兩營留陣
정조 11년
金魯淳以兵曹言啓曰依下敎侍衛禁軍壯勇衛及武藝別監內吹兼內吹等處設粥分饋之意敢啓傳曰知道
정조 11년
洪義榮以備邊司言啓曰傳曰貢市人所問弊瘼就議大臣草記稟處事命下矣三南方物紙契貢人以爲近來僧額數少浮出紙物極其艱辛之中各道營本官僧役歲加月增以方物所納之紙先輸於營本官以此之故矣徒等官納每患不足貢人之笞配前後相續方物紙浮出寺刹僧役依前定式嚴飭施行且各寺僧徒處方物紙之未收歲以萬計故負債如山支撑無路嚴關各道僧徒處未收無遺徵捧松商輩屯聚各刹潛賣方物之陸續入柵作一關市嚴禁松商俾無潛越之患以爲保存之地云白綿紙係是事大物種朝家之前後願恤非止一再恒留之充數價本之從貴可謂至矣而又因營邑之侵漁僧徒柵市之潛賣紙貨有此天聽之擧矯捄之方不可不念白綿紙浮出寺刹依前定式更爲發關嚴飭毋論多寡營邑間無敢侵漁未收之紙一一推給而違令者隨現論罪近來銀貨絶貴之後雜物之替入者指不勝屈而紙物卽其一也一切防塞亦非挈矩之道而白綿紙名色則便一禁條分付灣府依禁條嚴加防塞俾無如前混越之弊關東蔘契貢人以爲近來蔘産比前太減一年繼納方在難辛之中意外羅蔘貿出戶曹則自戶曹責納矣徒等此非矣徒等當納之物而笞杖囚禁一時竝起劫於威迫四求進納之後中間狼貝已無餘地將至逃散之境日後若値羅蔘貿納之時自戶曹依前散貿俾無橫罹敗亡之患云京貢蔘契當初設立專爲關東京貿而名之曰關東蔘契則關東蔘不足條之別貿宜乎辦納而羅蔘別貿之替當不但名實之不副便同創行亦非久例此後則羅蔘別貿勿爲侵責自戶曹依前擧行之意捧甘嚴飭長興庫楮注紙貢人以爲紙品勺蹬之弊盡由於各司下屬輩從中作弊而猶畏國法頗有一分顧念之迹矣一自昨年廟堂紙物復舊事捧甘之後所捧各處恣意占退無所忌憚其所落本反有浮於從前進排之時而貢人各其名下前後出歛之數爲二千一百六十兩目下公私債洽滿五萬餘兩又爲預賣元貢今無所受應役無路貢人之因此蕩敗前後相續故泣訴三年彷徨道路尙未蒙處分之澤無望生活不避猥越冒死仰籲特罷元貢卜定取用云此貢弊瘼之合有變通非今斯今昨年成命不啻諄複而特因度支之相持尙未決定反覆思量只有從貴一路宜令度支依此磨鍊而前旣相持不必强迫惠廳米移送戶曹條中限千石除留依戶曹定式隨其所用從貴直下則足可以少紓燃眉之急以此分付於戶惠廳尙衣院獤皮契貢人以爲進上獤皮四十八令價五升布八同一疋四升布六同十四疋自北靑等四邑上送本院出給矣徒等甲申年改常定時獤皮進上姑爲權減上來價布自惠廳捧留每年內入之獤皮以戶曹所在胡獤皮取用矣近年入來戶曹無胡獤皮遺在故以別貿條常獤皮四十八令價錢二百七十八兩四錢自戶曹三分磨鍊上下使之進排故其所落本不可言而此外每年頒賜獤皮近二百張及鼠皮三百張又使進排每年落本爲五六百金四邑上來之布卽是進上獤皮之價則依前以布給價事理當然而伏聞惠廳以此價布移作雉羽等貢價云獤皮價布以此上來之布上下雉羽等新貢價以北關十四邑所在儲置錢布中上下云蓋此獤皮契本以惠廳元貢移作戶曹別貿價旣相懸物又踊貴願依舊例還作元貢云者不可謂全無所據而一自甲申改常定之後本價移作雉羽紅花等貢物行之已久奪此與彼其勢末由渠輩原情以爲雉羽等貢布尙在各該邑云此或爲推移之一道而旣罷之貢有難復設遠外事情亦未遙度今姑置之小筆契貢人以爲每年進上未滿四五柄矣挽近以來將至於數千柄之多一柄所入不下五六錢而戶曹定式不過二錢分數其間落本太多黃毛之踊貴不勝支吾故昨春詢瘼時所懷至伏承製樣比前差大不可無從長活狹之聖敎而伊時戶曹只以一千柄恒留筆先期給價至於加半添束之落本而實無所賴內入小筆添束黃毛價從實上下俾免落本之地云貢價多寡係於束筆體樣之大小而筆體則差大貢價則不添宜有稱冤之端且其數爻無甚大段此後則一從筆體大小量宜加磨鍊上下事知委於戶曹造紙署咨表紙貢人以爲咨表紙戶曾元定式則每張爲七兩重而漸漸層加幾乎倍蓰別無加下之事別貿加納每張之價比詳定殆近折半而米木錢九分磨鍊上下故每𨋀落本將至十餘兩通計一年則幾近千金俾蒙生活之澤云咨表紙物事體重大四邊首逃躱之後使渠輩擔當所負之物已盡替納善處之說徒歸空言楮産則漸貴紙厚稍重其所稱冤容或無怪而到今添價係關經費度支雖以從貴每事持難而此等處不可無闊狹之道元定式外別貿一條則米錢間從貴磨鍊以救一分之弊苧布廛市民以爲近來亂廛熾盛之中苧産七邑無非士夫農庄而鄕曲頑悍輩假托某宅貿易狼藉都執輸置廊底恣意亂賣將至罷市之境各別嚴飭俾蒙保存之澤云各廛亂廛京師尤甚而至於本廛京外一般土産散賣雖不可一切防塞都執權利之弊在所嚴禁以此意關甘另飭於京外俾無如前亂雜之弊銀麯廛市民以爲麯子九圓以上亂廛定式之後江村男女遍滿城內城外亂賣坊曲酒肆失業渙散考閱前後文案革罷定式俾得保存云昨年之九圓定式一則爲江民一則爲市民則到今呼籲出於權利之計原情勿施使之依前擧行內外魚物廛市民以爲矣廛物貨只是乾鹽魚兩種而鹽魚船到泊京江則矣徒等付利買取卸下轉賣矣昨年繡衣書啓以爲內外廛人出來稱以收稅假令百同鹽魚執其二三十同露梁銅雀隨其載魚之多少以錢代捧而他江則濫徵一依露梁銅雀例以錢酌定施行矣廛生涯殘薄而況此一種又奪於船人之乎四百年遵行之物一朝見奪將至渙散之境鹽魚一種依前付利和賣云渠輩流來射利之物一朝變通則其所稱冤不是異事同是京江露梁銅雀之以錢代捧者他江之獨以本色事甚斑駁此所以因詢瘼御史回奏有所變通而均一之者也行之未及一年以些少利害之不及於前輒此呼籲殊涉屑越置之烟草廛市民以爲近年以來閑雜之類出沒外方廣貿折南草潛商入京與中都兒締結坊曲諸處亂賣之弊去益盛之中坡州富民京居雜類表裏和應肆然亂賣依法典痛繩云近來坊曲間稱以鄕草到處亂廛之弊不一以足此輩之失利可推而知分付京兆及平市本廛物種外潛商亂賣之類一依他廛例嚴加禁斷坡州民京居人之互相符同都執和賣亦令京兆及畿營另査重繩條里木廛市民以爲都庫貢人逃走之後大小木物自戶曹取用於條里木廛而價本不以都庫定式上下以私商商買減之又減莫重國役所用木物價以至經年不下使市民非徒落本之殘傷負債山積木物價依定式價隨其進排卽爲上下云國用木物都庫之不能進排而本廛乃能擔當則價本上下不必減於都庫亦不必延拖時日分付戶曹依都庫例趁卽上下刀子廛市民以爲近來亂廛滋甚萬無支保之路而昨年各廛亂廛廛正時矣廛未免見漏亦依他廛例特禁亂廛云昨年各廛弊瘼廛正時酌量其大小緊歇深察其徭役有無或令依例亂廛或令通同發賣則見漏稱冤民習可駭原情勿施成均館典僕以爲一年贖錢通計則爲一萬四千八百五十兩之多多少間特許除減以爲保存之地云懸房贖錢之作定需用自是屢百年流來之規而前後蠲徭之恩不啻隆厚則今此元數中蠲減云云民習所在萬萬痛駭原情勿施移送秋曹各別懲治何如傳曰允
정조 11년
趙衍德以訓鍊都監言啓曰依下敎挾輦軍及別技軍兼內吹等處設粥分饋之意敢啓傳曰知道
정조 11년
趙衍德以禁衛營言啓曰依下敎本營槍劍軍等處設粥分饋之意敢啓傳曰知道
정조 11년
丁未正月初二日巳時上御重熙堂禮房承旨入侍時左副承旨徐鼎修假注書李德鉉記事官李相璜金祖淳稟事閣臣尹行任以次進伏訖上命書傳敎曰明日犒饋時服色甚掣肘如庚子甲辰丙申各年則無論視事服戎服純白而今番則依戊申年例戎事用靑視事用白己酉歲初犒饋謄錄服色不載錄勢將用靑色而無揚黑袍係是入廟之服不可用黲袍亦不當明日殿座服色及承史以靑色天翼磨鍊儀註事分付禮曹侍衛亦依此擧行又命書傳敎曰尙方有擧行事職務相妨刑曹判書鄭昌順許遞令該曹口傳付軍職又命書傳敎曰右承旨左副承旨同副承旨許遞前望單子入之待下批牌招察任又命書傳敎曰明日出宮門路以賓陽門爲之命退承史以次追出
정조 11년
行都承旨具㢞坐行左承旨李在學坐右承旨洪仁浩坐左副承旨趙衍德坐直右副承旨金魯淳坐直同副承旨洪義榮坐注書金孝建病一員未差假注書張錫胤仕李德鉉仕直事變假注書金致正仕
정조 11년
藥房都提調臣洪樂性提調臣徐有隣副提調臣具㢞啓曰親享社壇祈年孔夙徹宵將事侵曉還宮伏未審夜間聖體若何勞動之餘不瑕有損節臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 11년
洪仁浩啓曰大司憲李亨逵持平沈銖疏批未下執義李壽咸掌令李東稷李章五持平朴聖集在外監察茶時之意敢啓傳曰知道
정조 11년
傳于洪義榮曰同副承旨與下直守令邊將入侍
정조 11년
洪義榮啓曰設賑邑守令當日辭朝事命下矣草溪郡守李廷範牙山縣監李亨正機張縣監崔名宇諫院俱已署經憲府諸臺或在外或疏批未下不得署經云何以爲之敢稟傳曰一司除署經
정조 11년
洪義榮啓曰明日次對兩司無進參之員除在外疏批未下未署經外大司諫李義行待開門牌招何如傳曰允
정조 11년
傳于洪義榮曰戶判批下卽爲牌招
정조 11년
傳于具㢞曰禮房承旨入侍
정조 11년
洪義榮以奎章閣守宮檢校提學言啓曰夜間閣內諸處無事之意敢啓傳曰知道
정조 11년
傳于洪義榮曰召對爲之
정조 11년
傳于洪義榮曰戶曹判書留待
정조 11년
傳于洪義榮曰戶曹判書入侍
정조 11년
以贊儀鄭涑拿處傳旨傳于洪義榮曰分揀
정조 11년
有政吏批判書尹蓍東進參判未差參議李時秀進左副承旨趙衍德進以李命勳爲宗簿正趙㻐爲同經筵金頤柱爲司譯提調徐有慶爲司圃提調李景禧爲掌苑別提姜世揆爲肇慶廟別檢韓啓玉爲璿源殿令吳載重爲長淵縣監權䎐爲甕津府使前僉正宋濟愚年八十曾經四品依法典陞堂上
정조 11년
有政吏批判書尹蓍東進參判未差參議李時秀進左副承旨趙衍德進以黃仁煐爲通津府使趙㻐爲知經筵李在簡爲同經筵
정조 11년
以刑曹判書望筒傳于具㢞曰前望單子入之
정조 11년
刑曹判書前望單子入之李在簡落點
정조 11년
具㢞以吏批言啓曰傳從臣父年七十人每於歲首抄啓加資事載在法典矣侍從臣父年七十人員別單書入之意敢啓傳曰知道
정조 11년
具㢞以吏曹言啓曰今番都政長淵縣監望以作故之人備擬至蒙天點臣矇然不察之失在所難免惶恐待罪之意敢啓傳曰勿待罪
정조 11년
洪義榮以王大妃殿加上尊號都監都提調言啓曰王冊玉寶內入時班次圖一件謹此封進之意敢啓傳曰知道
정조 11년
洪義榮以王大妃殿加上尊號都監都提調言啓曰玉冊玉寶今已完刻各二件印出冊寶同粧一貼列書製述官書寫官職姓名謹此封進之意敢啓傳曰知道
정조 11년
趙衍德以王大妃殿加上尊號都監都提調言啓曰冊寶封裹日時令日官推擇則今正月初四日午時爲吉云以此日時擧行之意敢啓傳曰知道
정조 11년
趙衍德以王大妃殿加上尊號都監都提調言啓曰本都監各房工役今已完畢匠手竝皆放送堂上郞廳輪回仕進監造官仍爲輪直之意敢啓傳曰知道
정조 11년
洪義榮啓曰來初八日王大妃殿加上尊號時親進致詞箋文及陳賀時頒敎文當爲製進藝文提學李命植待明朝牌招何如傳曰令大提學撰出初七日上來書入
정조 11년
李在學以訓鍊都監言啓曰依下敎今番擧動時挾輦軍等處乾犒饋磨鍊分給之意敢啓傳曰知道
정조 11년
洪義榮以禁衛營言啓曰依下敎昨日隨駕槍劍軍等處乾犒饋磨鍊分給之意敢啓傳曰知道
정조 11년
以平安監司狀啓大逆不道罪人善復家財田民無乎事傳于洪義榮曰此道如此他道可知朝令之下焉敢若此京司已有現出者自兵曹一一考準則初若隱匿從後綻出該守令難免重罪更自兵曹嚴飭該道仍以此意一體嚴飭諸道
정조 11년
李在學以兵曹言啓曰依下敎罪人郭惇恒慶尙道東萊府開雲浦水軍充定定驛子押付之意敢啓傳曰知道
정조 11년
洪義榮以義禁府言啓曰罪人具純濟州牧減死定配罪人曺學臣遠地定配事承傳啓下矣罪人具純以承傳內辭意具罪目卽爲發遣府書吏着行次枷嚴禁雜人押送配所而到配後各別防守俾無疎虞之意行會于該道道臣及該牧使處罪人曺學臣咸鏡道明川府遠地定配而亦以承傳內辭意具罪目卽爲發遣府書吏押送配所何如傳曰允
정조 11년
戶曹判書趙㻐疏曰三十三行刀割仍伏念臣奉職無狀重被嚴譴震懍崩隕無地自容曾未幾日恩宥旋降繼而有內閣度支之除旨諭之以乘馹上來臣聞命感泣罔知所措噫臣之毛髮頂踵罔非恩造死生夷險豈敢有辭而重罪薄鼠中心尙切於餘悚華銜好爵私分益覺其不安今雖情急反面義重奔問而踪地惶蹙不敢冒進伏乞聖慈俯垂曲諒特許鐫免以卒天地生成之澤焉抑臣又有私心之驚痛者二字刀割之再次改名也其所擬定者與臣名字不幸相同云而臣僻處如聾茫然不知今始聞之旣聞之後痛惋益切不可不改玆敢附陳以冀其許施焉答曰省疏具悉改名事依施向者處分豈可引義卿其勿辭行公
정조 11년
兵曹判書金履素疏曰伏以慈敎渙發倫彝克明巨魁顯戮於市朝危機少紓於宗祊聖孝仰格縟禮將擧三元泰來百祿鼎至臣民慶忭曷有其極一行刀割仍伏念臣以千萬無似之身當千萬不堪之任辭巽之籲徒歸飾讓敦迫之命未賜體諒嚴畏義分黽勉承膺每當排擬神思茫然一二注措瘡疣畢露至若向來大政卽八方靺鞈之所想望者其於進退取捨之間雖使諳鍊銓注者當之尙有僨誤之懼況如臣鈍劣顧何能平物情而愜人望哉雖以臣所自覺察者言之武兼則以已故之人檢擬摠都則以訓鍊僉正書入竟至於蒙點頒布昏謬之失顚錯之狀臣方自訟之不暇公議之發方此默竢果然大僚筵奏出而臣之溺職之罪尤無所逃大抵虞候陞移之必計朔數別無定制副正通擬之勿拘資格雖有已例要之或遠久之規或有驟升之嫌則私心愧恧有難仍冒於重任義在必遞再違召命而飭勵之敎屢降於中夜展拜之期又在於翌朝陪衛義重疏籲路阻拚棄廉隅章皇出肅仍値歲時起居社壇親享未敢言私冒沒供職而區區處義有不敢晏然蹲據敢伸未徹之章仰瀆崇嚴之聽伏乞聖慈俯垂鑑諒亟命遞臣之職仍勘其罪以爲當官失職者之戒焉答曰省疏具悉卿其勿辭行公
정조 11년
丁未正月初三日辰時上御春塘臺犒饋入侍時行都承旨具㢞行左承旨李在學右承旨洪仁浩左副承旨趙衍德右副承旨金魯淳同副承旨洪義榮假注書張錫胤李德鉉記事官李相璜金祖淳直閣鄭大容待敎尹行任以次侍立訖上具戎服由賓陽門出御春塘臺兵曹判書金履素曰登壇號砲自是應行節次而今日歲首親臨犒饋發號之際不爲待令極爲駭然該營大將李柱國爲先從重推考何如上曰依爲之仍命書傳敎曰登壇號砲載於儀註特因近年多有代鼓之時今日發號之後該營稱以不爲待令寧有如許紀律外此營校擧行惟以竄頭爲事以此以彼責在大將新叨之初若使威令大行則壁壘旌旗當動色尙不能節制幺磨校卒乎責效之道莫如示警訓鍊大將李柱國罷職又命書傳敎曰訓鍊大將姑勿出代都提調摠察又命書傳敎曰有何役役之事殿座已久之後始乃入來極爲駭然別雲劍吳載純爲先罷職又命書傳敎曰帶方刀昵侍大內其職務之緊重莫有與比萬有一人不良者廁於其中其爲凜然當何如外朝之傾軋尙宜隨處痛禁又況此輩乎具純曺學臣之再昨齋所擧措不可但以痛惡言之承史侍衛諸臣亦皆在傍環聽至有伊日承宣之筵奏又有今日兵判之請勘到今亦不可但以一廳事言之初意首唱之具純快施懸首之律以懲渠輩以礪諸弁而特以闕中非用律之地三軍亦且未會雖不得不姑且咨且朝家於純前後曲庇生成之澤凡幾遭矣今番所爲已塗人耳目此而容貸其可曰國有法乎渠輩又何以知戢誣人反坐自有常典渠旣構誣李潤彬於罔測之科乘機有此挺身敲撼之擧是可忍也孰不可忍也最所切無狀極無倫者旣軋潤彬驅諸罟穽從以渠之從兄柳孝源爲潤彬之同情渠自作證寧有如許陰毒之事乎人理都絶可謂禽獸之不若今於罪狀如是破綻之後若不明正其罪後弊無以收拾罪人具純限死決棍三十度濟州牧減死定配勿揀赦典至於曺學臣無實冗長食粟而已何足責之以人事然渠猥忝廳首則已難免不檢飭之罪況於帳前親問時皆以具純所慫慂一一輸款則亦不可無區別勘罪之擧而渠與潤彬曾以血戰作隻之事將臣已有筵白勘罪渠亦人耳寧爲此反戈暗報計乎藉令潤彬眞有罪犯擧廳齊籲可也相率伏地可也捨却廳中流來成憲因他事端排象告訐者卽此兩款無非罔赦罪人曺學臣令兵判決棍二十度遠地定酌因此而有別般懸法者大抵渠輩之地比職密呼吸直通雖皆夙夜惴惴和好恪恭尙難逭越分之誅過福之災如純輩之罪惡出於渠廳渠輩雖曰無識武夫羞惡之心秉彝所共有能不於心內怍其顙有泚乎渠輩若能竭心殫誠於僚審之間則又豈有此純與學臣無前之擧乎非不知竝命沙汰大行懲礪而今番則恐有混黑白之嫌姑且十分參酌從今以往朝家聞見所未到處自當從外廷有多歧採察之方復以渠廳之舊習二字有上徹之擧則隨現犯者卽當懸首高竿一以重師律一以嚴宿衛一以信王言以此傳敎令兵判書揭該廳又命書傳敎曰渠弟罪名與尋常處分有異則不可置之字牧之列通津府使具綜爲先改差係是賑邑今日政各別擇差當日下送都監堂上李崇祜曰冊寶內入日子自該曹初以初六日辰時擇入矣動駕相値勢將進退日時而問於日官則初五日初七日俱有拘忌初六日卯時爲吉云改以卯時內入於出宮前似好故敢達矣上曰依爲之出擧條犒饋罷後上仍還內諸臣以次退出丁未正月初三日未時上御重熙堂左副承旨入侍時左副承旨趙衍德假注書李德鉉記事官李相璜金祖淳稟事閣臣尹行任以次進伏訖上曰蔡濟恭在於何處乎數日失睡之餘昨夜則以重臣事又爲失睡今方呻楚寧有如許臣分且屢年不爲登筵豈無耿結之心乎速爲入侍事分付賊臣回奏曰以下敎傳于蔡濟恭則以爲承此下敎臣罪萬死猶輕只俟鈇鉞之誅云矣命書傳敎曰再明日次對進定於明日上曰設賑邑鎭守令邊將當日辭朝其餘守令皆令明辭朝出榻敎命退承史以次退出
정조 11년
丁未正月初三日申時上御熙政堂召對戶曹判書下直守令邊將同爲入侍時參贊官金魯淳侍讀官趙弘鎭檢討官申馥直閣鄭大容假注書李德鉉記事官李相璜金祖淳戶曹判書趙璥牙山縣監李亨正藍浦縣監洪檊漆原縣監梁周翊草溪郡守李廷範機張縣監崔名宇加里僉使劉遇信玉浦萬戶劉德基梨津萬戶千德壽馬島萬戶白尙義加背梁萬戶鄭觀裕助羅浦萬戶金德信蛇梁萬戶金潤國以次進伏訖上命戶判進前曰卿之辭朝時以行且召矣爲敎矣卿之入來在此國勢岌嶪艱虞溢目之時心若有得來往之際能無憊乎璥泣奏曰臣在外八九朔今得還朝而悠悠萬事遽成倉桑痛冤弸結實不欲生何敢以拙訥之辭縷縷陳達以慼找聖心而寬憤所激敢此仰陳矣五九月喪變何等逆變而殿下終靳究覈臣愚死罪不能無憾於天地之大也上曰卿何發此言耶若有可究之端則何所惜而不爲乎璥曰逆醫尙不一問何也臣旣借前席今若不得請則不敢退也亟賜允許焉上曰卿其休矣卿旣入來戶曹事可忘憂矣璥泣奏曰戶判餘事矣若不得請於前席不得復君讎明大義則臣分蔑矣倫彝斁矣何敢自同平人着帽立於朝廷乎今筵臣之去就決矣上曰方行召對卿姑先退璥曰臣不得請則不敢退也上曰卿何若是然則出於閤外求對璥曰臣旣借前席幸望俾臣畢暴所懷焉上曰明日次對卿當隨入今姑退去璥揮淚而出上命召對諸臣進講弘鎭等以次讀奏名臣錄孫復傳訖上命進文義弘鎭曰方今人才雖不古而才不借於異代今若扶植士氣培養人才則豈無其人培養扶植四字實爲今日之急務惟聖明深軫作成之方焉上曰言甚好矣下番亦陳文義可也馥曰讀奏之處別無文義之仰陳者耳上曰閣臣亦陳文義可也大容曰上下番已盡達矣上曰參贊官亦陳文義可也魯淳曰上下番已盡達臣無可達之事上命守令邊將進前亨正等以次進前奏職姓名上曰下去善爲之仍命宣諭訖命退諸臣以次退出
정조 11년
行都承旨李亨逵未肅拜行左承旨李在學坐直右承旨洪仁浩坐左副承旨趙衍德坐直右副承旨金魯淳坐同副承旨洪義榮坐注書金孝建病一員未差假注書張錫胤仕李德鉉仕直事變假注書金致正仕
정조 11년
李在學以都摠府言啓曰今日入直內三廳武兼禁軍及軍兵等中日習射請出標信傳曰知道
정조 11년
洪義榮啓曰大司憲李亨達持平沈銖疏批未下執義李壽咸掌令李東稷李章五持平朴聖集在外監察茶時之意敢啓傳曰知道
정조 11년
李在學啓曰禁衛營將官來言今日本營軍兵日次私習云矣敢啓傳曰知道
정조 11년
李在學啓曰御營廳將官來言今日本廳軍兵日次私習云矣敢啓傳曰知道
정조 11년
金魯淳啓曰禮曹郞廳來言專經文臣製述文臣官案修正次請出矣敢啓傳曰知道
정조 11년
傳于李在學曰大臣備局堂上引見
정조 11년
李在學啓曰守令今日辭朝事命下矣平海郡守金履彬熙川郡守吳應常狼川縣監李在沆諫院則旣已署經憲府則諸臺或在外或疏批未下不得署經云何以爲之敢稟傳曰一司除署經
정조 11년
以賓廳進不進單子傳于金魯淳曰吏兵判無端懸病卽爲牌招
정조 11년
傳于金魯淳曰都承旨馳詣受香所奉審摘奸以來
정조 11년
傳于金魯淳曰京幾監司次對同爲入侍
정조 11년
傳于金魯淳曰下直守令留待
정조 11년
傳于金魯淳曰政官牌招開政
정조 11년
有政吏批判書尹蓍東進參判未差參議李時秀進右承旨洪仁浩進以李亨逵爲承旨以金鍾正爲知敦寧宋載經爲判尹以洪秉纘爲左尹以鄭景淳爲右尹以鄭昌順爲宗廟提調以鄭好仁爲典醫監提調以李在簡爲同成均以金敬吾爲西學訓導以李德淵爲東學訓導司直李宜老今加嘉善年七十侍從臣前修撰李普天父學生玄正宇今加通政年七十侍從臣前持平玄重祚父以李義行爲完城君以金鍾正爲判敦寧以鄭昌聖爲知敦寧
정조 11년
兵批判書金履素參判申益彬參議柳誼病參知李夔進承旨李在學進以徐鼎修趙英鎭李祖承李泰永爲副司直以金景濂爲副司果
정조 11년
金魯淳啓曰事變假注書金致正身病猝重勢難察任今姑改差何如傳曰允
정조 11년
事變假注書金致正改差代以李顯秀爲假注書
정조 11년
李在學啓曰守禦使徐有寧時無職名令該曹口傳付軍職何如傳曰允
정조 11년
兵曹口傳政事以徐有寧爲副司直
정조 11년
兩司前望單子入之大司憲洪秀輔掌令吳鵬南持平金健修大司諫李亨元司諫李壽咸正言魚用謙落點
정조 11년
兵曹口傳政事以李光益爲兼內乘
정조 11년
傳于金魯淳曰發遣吏郞諸執事淸齋與否摘奸以來
정조 11년
傳于李在學曰坐直承旨入侍
정조 11년
傳于李在學曰左副承旨入侍
정조 11년
趙衍德以禮曹言啓曰王大殿加上尊號時百官進致詞箋文表裏儀註及惠慶宮進致詞箋文表裏中宮殿進表裏儀註直爲書入于王大妃殿惠慶宮中宮殿之意敢啓傳曰知道
정조 11년
李在學以都摠府言啓曰副摠管李明運以御營中軍軍兵等中日試放事南小營晝仕出去之意敢啓傳曰知道